“ซีอีโอ” U ประกาศไม่เพิ่มทุน “เนชั่น” ระบุชัดรูปแบบธุรกิจไม่ตอบโจทย์ จ่อลดสัดส่วนถือหุ้น!
“ซีอีโอ” U ประกาศไม่เพิ่มทุน “เนชั่น” ระบุชัดรูปแบบธุรกิจไม่ตอบโจทย์ จ่อลดสัดส่วนถือหุ้น!!
“ซีอีโอ” U ประกาศไม่เพิ่มทุน “เนชั่น” ระบุชัดรูปแบบธุรกิจไม่ตอบโจทย์ จ่อลดสัดส่วนถือหุ้น!!
6 พ.ย. 2562

ผู้สื่อข่าวรายงานว่า จากกรณีที่ บริษัท เนชั่น มัลติมีเดีย กรุ๊ป จำกัด (มหาชน) หรือ NMG มีมติอนุมัติให้นำเสนอต่อที่ประชุมวิสามัญถือหุ้น ครั้งที่ 2/2562 ที่จะมีขึ้นในวันที่ 18 พ.ย.62 เพื่อพิจารณาอนุมัติการเพิ่มทุนจดทะเบียนของบริษัทฯ จำนวน 7,186,747,639.18 บาท จากทุนจดทะเบียนเดิมจำนวน 2,156,024,291.86 บาท เป็นทุนจดทะเบียนใหม่จำนวน 9,342,771,931.04 บาท มูลค่าหุ้นที่ตราไว้หุ้นละ 0.53 บาท
โดยการออกหุ้นสามัญเพิ่มทุนจำนวน 13,559,901,206 หุ้น มูลค่าหุ้นที่ตราไว้หุ้นละ 0.53 บาท เพื่อพิจารณาอนุมัติการจัดสรรหุ้นสามัญเพิ่มทุนของบริษัทฯ ให้แก่ผู้ถือหุ้นเดิมของบริษัทฯ ตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering) ที่ 3 หุ้นเดิมต่อ 10 หุ้นสามัญเพิ่มทุน ในราคาหุ้นละ 0.06 บาท มูลค่ารวมไม่เกิน 813,594,072.36 บาท และกำหนดระยะเวลาเสนอขายตั้งแต่วันที่ 12 ถึง 18 ธันวาคม 2562 นั้น
ล่าสุด นางสาวปิยพร พรรณเชษฐ์ ประธานเจ้าหน้าที่บริหารบริษัท ยู ซิตี้ จำกัด (มหาชน) หรือ U ซึ่งเป็นผู้ถือหุ้นใหญ่อันดับ 1 ของ NMG ซึ่งถือหุ้นทั้งหมด 406,390,000 หุ้น คิดเป็นสัดส่วน 9.99% ได้เปิดเผยถึงการลงทุนใน บริษัท เนชั่น มัลติมีเดีย กรุ๊ป จำกัด (มหาชน) ว่า บริษัทไม่มีนโยบายในการเพิ่มทุนในเนชั่นฯ ขณะที่มีแผนจะทยอยลดสัดส่วนการถือหุ้นลงตามราคาที่เหมาะสม
ทั้งนี้ เนื่องจากมองว่ารูปแบบการดำเนินธุรกิจของกลุ่มเนชั่นฯ ในปัจจุบันไม่สอดคล้องกับแนวทางการลงทุนของบริษัท ซึ่งในอนาคต บริษัทฯจะให้ความสำคัญในการบริหารจัดการเงินสดที่มีอยู่ในมือให้มีประสิทธิภาพสูงสุด โดยจะนำเงินดังกล่าวไปลงทุนเพิ่มเติมในตลาดนอกบ้านหรือชำระหนี้ที่เป็นเงินตราต่างประเทศ
สำหรับโครงสร้างผู้ถือหุ้นใหญ่อันดับที่ 1-5 มีดังนี้
(ภาพรวมข้อมูลผู้ถือหุ้น ณ วันที่ 21/10/2562)